## Susana Camarero destaca el compromís amb la inclusió i l’accessibilitat de l’exposició ‘Prohibido no tocar’ de Tatiana Roig

*** L’artista és fundadora de l’Associació MOAV (Moviment Artístic Valencià) que ajuda xiquets i xiquetes, així com col·lectius desfavorits, persones vulnerables, grups de risc, malalties rares, discapacitat visual i síndrome de Down
* La vicepresidenta segona i consellera de Servicis Socials, Igualtat i Habitatge ha visitat la mostra i ha fet una crida als valencians per a acostar-se a “submergir-se en esta experiència sensorial”**

La vicepresidenta segona i consellera de Servicis Socials, Igualtat i Habitatge, Susana Camarero, ha destacat el compromís ferm amb la inclusió i l’accessibilitat de l’exposició ‘Prohibido no tocar’ que permet gaudir d’una “experiència per a tots, independentment de les seues habilitats físiques o sensorials”.

Susana Camarero s’ha expressat així este dimarts, després de la visita a esta exposició de Tatiana Roig, artista compromesa amb la inclusió, fundadora de l’Associació MOAV (Moviment Artístic Valencià) que ajuda xiquets i xiquetes així com col·lectius desfavorits, persones vulnerables, grups de risc, malalties rares, discapacitat visual, síndrome de Down.

‘Prohibido no tocar’ fomenta la interacció i l’exploració sensorial, en un món on l’art sovint s’experimenta de manera passiva. Per això, Camarero ha subratllat que es tracta d’una mostra que “desafia les convencions establides i ens convida a participar activament i explorar l’art a través del sentit del tacte”.

A més, la vicepresidenta segona ha destacat que és un orgull per a la Comunitat Valenciana comptar amb una exposició que inspira noves maneres d’apreciar l’art i promou una major consciència sobre la importància de la inclusió en totes les seues formes.

Finalment, Susana Camarero ha agraït a Tatiana Roig la seua visió innovadora i el seu compromís amb la inclusió per a fer possible esta experiència única i ha aprofitat per a fer una crida als valencians per a visitar esta mostra i “submergir-se en esta experiència sensorial”.

Fecha: 30/04/2024